JohanHeinsen/ENO huggingface dataset:
Lolland-Falsters Stifts-Tidende, 1828-09-09
J Følge Placaten af 30te Juli 1828, er Told og Consumtions-Districtet omkring Nykjøbing Kjøbstæd, bestemt inden for følgende Grændser: Aaen fra Stranden under den murede Bro og derfra til Skjellet imellem Byens Sølodder og Hospitalets Skov; Skjellet imellem denne Skov og Byens Jorder til Grønsunds Landevei, denne Landevei indtil Grændsen imellem Byens Jorder og Kringelborg gamle Jorder; Skjellet imellem Kringelborg Jorder, Foelehaugen, og Lindeskoven, og Byens Jorder, indtil Stranden. Hvilket herved kundgjøres. Nykjøbing paa Falster, den 3die September 1828. Møller.
Lolland-Falsters Stifts-Tidende, 1828-09-09
J Medhold af Placaten af 30te Juli d. A., indeholdende Tillæg og nærmere Bestemmelser ved Told- og Consumtions-Forordningen af 1ste Februar 1797, er det District omkring Sarkjøbing Kjøbstæd, hvori ingen consumtionsbare eller toldpligtige Vare uden Passeerseddel maa føres paa andre Veie end de, der fore til Byens offentlige Adgange, afsat saaledes: Udenfor Byens østre Bom følges som Grændse Aaløbet i Nord forbi Lillemarksjorderne indtil det Skjel hegn, som mellem Byens Jorder og Steenstrupgaards Marker støder til Aaen. Derfra følges i Vester og Sønder berørte Skjelhegn mellem Byens og Grevskabet Hardenbergs Jorder, tvers over Hovedlandeveien og rundt om, saavidt det gaaer, indtil den mindre Landevei til Nysted, ved Byens søndre Side. Her fortsættes Grændselinien paa den anden Side af Veien ved Hegnet omkring Saxemark og imod Nørbek og ved Hegnet mellem Rørbeks Marker og Enge ud til Rørbeks Smede, hvorfra Hovedlandeveien udgjør Grændselinien, hen til Aaen udenfor Øster-Bom, hvorfra man er gaaet ud. Dette bekjendtgjøres herved, til alle Vedkommendes Efterretning. Saxkjøbing, den 7de September 1828. P. Schougaard, C. A. Møller, Told- og Consumtions-Jnspecteur. const. Byfoged.
Lolland-Falsters Stifts-Tidende, 1828-09-09
Herefter kan hos Undertegnede bekommes alle Sorter vævet Staaltraad til Kornrensnings-Maskiner. Ligeledes forfærdiger jeg Kløverfrø=Sold og Raps=Sold af Messingtraad, samt, efter Tegning, Sigter og Sold til Brug paa hollandske Møller. Jeg indestaaer for, at levere godt Arbeide, og skal være saa billig med Betalingen, som Omstændighederne tillader. J. Hansen, Væver i Mariboe.
Lolland-Falsters Stifts-Tidende, 1828-09-09
Jndkaldelser.
Lolland-Falsters Stifts-Tidende, 1828-09-09
Creditorerne i Stervboet efter afgangne Skytte Christian Frederik Wildt ved Corselitze indkaldes herved, med 12 Ugers Varsel, til at anmelde deres Fordringer paa samme for undertegnede comitteret Skifteforvalter. Corselitze, den 3die September 1828. P. Andersen.
Lolland-Falsters Stifts-Tidende, 1828-09-09
Tilkjøbs.
Lolland-Falsters Stifts-Tidende, 1828-09-09
Fine stemplede Spillekort kan bekommes hos J. H. Heidenheim i Nysted.
Lolland-Falsters Stifts-Tidende, 1828-09-09
Tjeneste ledig. En Mand eller Karl, som godt forstaaer sig paa Haugearbeide, kan blive antaget i Marieboe fra nu af indtil Vinteren og mueligen for tilkommende Foraar og Sommer, ifald man finder sig tilfreds. Addressecontoiret giver nærmere Anviisning.
Lolland-Falsters Stifts-Tidende, 1828-09-09
Ved Tallotteriets 1119 Trækning i Wandsbeck udkom: No. 29. 84. 15. 87. 71.
Lolland-Falsters Stifts-Tidende, 1828-09-12
Lollands og Falsters Stifts Kongelig alene privilegerede. Addressecontoirs Efterretninger. Togtyvende Aargang. Nummer 73. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1828-09-12
Udenlandsk. Russiske tyrkiske Anliggender. Natten til den 15de August ankom Prinds Philip af Hessen-Homburg og de fremmede Gesandter, som havde været i det russiske Hovedqvarteer, til Odessa paa en russisk Fregat. Dagen derpaa begave de høie Reisende sig til Hs. Maj. Keiser Nicolaus. Efterretningerne og Keiserens Tilbagereise til Armeen ere høist ubestemte. Efter Privatbreve vilde han blive i Odessa til den 19de August men han var endnu der den 24de, hvilken Dag han overværede et høitideligt Te Deum, i Anledning af den nylig af de russiske Tropper indtagne tyrkiske Fæstning Achalkalak, som ligger ved den georgiske Grændse, i Egnen af Achalzike. Russerne have ogsaa erobret Fæstningen Poty, som de besatte den 27de Juli. Den udholdt 6 Dages Kanonade. 44 Stykker Skyts, 13 Faner og et stort Forraad af Krigsfornødenheder og Levnetsmidler faldt i Seirherrernes Hænder. PotysBeliggenhed (den behersker Mundingen af Phasis) gjør sammes Erobring høist vigtig for Rusland. Russernes Tab under hele Beleiringen angives til 7 Døde og 14 Saarede J Jassy gik den 17de August det Rygte, at Varna havde overgivet sig til Russerne. Dette trænger imidlertid til Bekræftelse. Derimod meddeeltes samme Tid, at i 14 Dage vare 60,000 Mand russiske Tropper marscherede der igjennem paa Veien til Bulgarien.
Lolland-Falsters Stifts-Tidende, 1828-09-12
Fra den polske Grændse heed det den 19de, at Storfyrst Constantin havde erholdt det Hverv, saa hurtigt som muligt at gjøre 30,000 Mand af den polske Armee mobile, og der tvivledes ikke paa, at inden kort Tid denne Afdeling, og maaskee endnu et andet Corps af Armeen, maatte blive kaldet til virksom Deeltagelse i Kampen imod Tyrkerne, og saaledes de polske Krigere endelig Fredagen den 12 September 1828. erholde den længe ønskede Leilighed til at torde plukke Laurbær i Forening med deres russiske Vaabenbrødre, Efter Keiserens Afgang fra Hovedqvarteret, antager daglig Hærens Stilling en mere truende Characteer for Schumla, ved Besættelse af de Veie, som fra Leiren af fore ret ind i Hjertet af de tyrkiske Provindser. Den 11te August forkyndte Sultanen i egen Person i Constantinopel, at han med det første vilde drage i Feldten med den hellige Fane og den hele Opbudshær, som, formodentlig overdrevent, anslaaes til 300,000 Mand. Dog troedes, at Hans Høihed blev i Hovedstaden, for at vedligeholde Roligheden, som, i det Tilfælde han gik bort, torde blive given til Priis for de frygteligste Uordener. Den 9de var Storveziren med stor Pragt brudt op til Dand=Pascha, for derfra med hele Hæren og de ham tildeelte høie Statsembedsmænd at begive sig til Adrianopel. De egentlige Ministre blive derimod hos Sultanen. Strax efter Storvezirens Opbrud blev den forrige Kaya-Beeg, Ahmed-Chillussi-Effendi, udnævnt til hans Repræsentant i Residentsen.
Lolland-Falsters Stifts-Tidende, 1828-09-12
J Følge andre Efterretninger fra Constantinopel, som gaae til den 14de, vare indtil den Tid ingen blodige Optrin forefaldne; men alle der værende Christne nærede de ængsteligste Bekymringer. De fleste tyrkiske Boder vare lukkede; al Handel og Vandel standset.
Lolland-Falsters Stifts-Tidende, 1828-09-12
Porten har rigtignok bekjendtgjort en Bulletin, efter hvilken Besætningen i Silistrig havde den 21de Juli gjort et Udfald og slaaet det russiske Beleiringscorps; men alle andre Efterretninger tale imod samme. Privatfolk i Constantinopel have, uagtet Portens store Aarvaagenhed, modtaget Breve fra Adrianopel, i Følge hvilke Schumla var snevert indsluttet og Hussein Pascha befandt sig i en slem Stilling. J Adrianopel vilde man vide, at Hussein Pascha havde udbedet sig ny Forholdsregler. Storvezirens Opbrud til Armeen sattes i Forbindelse dermed. Efter bemeldte Breve havde den 26de Julii en Fægtning fundet Sted ved Schumletil Tab for Tyrkerne, hvorved Jussuf Paschas Søn skal være falden. Det bør imidlertid ikke være ubemærket, at der, uanseet Sultanens frygtelige Rustninger i Constantinopel, næres Haab om, at Storveziren er bemyndiget til, i Nødstilfælde at indlede Underhandlinger, for ikke at sætte Storherren i den Nødvendighed, at maatte forlade Constantinopel. Nylig har det engelske Blad Times ogsaa erindret og Wellingtons bestemte Erklæring i Overhuset imod Lord Holland, at det ikke kunde bestaae med Sikkerheden for det ovrige Europa, hvis det ottomanske Rige blev erobret af Russerne. At England ønsker at gjenoprette sine fredelige Forhold til Porten, har det beviist ved Trontalen, og da man tillige erfarer, at det fredelskende Parti i Constantinopel ikke lader nogen Leilighed ubenyttet, for at forskaffe sig Gehør og godtgjøre Muligheden af, at der, uden at træde Nationens Ære for nær, endnu findes Midler til at afvende Faren, er det dog muligt, at en Udsoning kan finde Sted. Af den Omstændighed, at Lord Haytesbury allerede er accreditteret hos en østerrigsk Banquier i Pera med 300,000 Piastre, bevises, siger ovennævnte Parti, at England ikke er uvillig til at sende en Gesandt til Constantinopel, naar Porten blot nogenlunde vil rette sig efter dets imod de andre Magter indgangne Forpligtelser.
Lolland-Falsters Stifts-Tidende, 1828-09-12
Portugal. Efter nogle til Paris fra Lissabon, indløbne Efterretninger, skal D. Miguel dog have besluttet sig til, at ægte sin forlovede Brud, den unge Dronning Donna Maria da Gloria, og det paa det spanske Hofs Raad, der har den største Jndflydelse paa ham. Tillige skal han gjøre sig Flid for at forsone D. Pedro. J Lissabon er endog Talen om et Tilbud, efter hvilket Miguel vil aftræde Madeira, Azorerne o. s. v. til Brasilien.
Lolland-Falsters Stifts-Tidende, 1828-09-12
Preussen. Fra Berlin skreves den 24de August: Flere af vore Fæstninger sættes i Stand og provianteres.
Lolland-Falsters Stifts-Tidende, 1828-09-12
Adskilligt. Admiral Codrington skal have besluttet at begive sig til Frankrig. Staden Schumla, som for Tiden trues af Russerne, tæller 60000 Jndvaanere, og iblandt Andre de bedste Kobbersmede og Blikkenslagere i Tyrkiet. Dens Fæstningsværker ere kun svage; men de modstode dog i alle foregaaende Krige de russiske Angreb. Man maa ikke glemme, at de nu ere stærkere besatte end forhen.
Lolland-Falsters Stifts-Tidende, 1828-09-12
Paa flere Steder i Constantinopel er fundet brænd vare Materialier. De menes henlagte for i paakommende Tilfælde at stikke Jld paa Byen.
Lolland-Falsters Stifts-Tidende, 1828-09-12
Nogle i det russiske Hovedqvarteer værende preussiske Officierer rose de tyrkiske Rytteres Stridbarhed. Tyrkerne kan endnu, som i forrige Tider, med et Drag afskjære Hovederne med deres krumme Sabler.
Lolland-Falsters Stifts-Tidende, 1828-09-12
Den franske Gesandt i Rom er hjemkaldt, som Følge af opstaaet Uenighed mellem sit og det pavelige Hof. Uenighed, om det sømmer sig at udtrykke sig saaledes, existerer ogsaa for Tiden imellem de Store af den franske Geistlighed og Kongen. Biskopperne have nemlig modsat sig den Forordning, som sigter til at fremme Almuens nødvendigste Dannelse, endskjøndt Oplysningen staaer saa langt tilbage, at der i Departementerne Saone og Loire er imellem 4,535 unge Karle fundet 2,925, som hverken kunde læse eller skrive, og 65, om hvilke det var uvist. Mange Steder i Riget seer det endog langt være ud med Underviisningen. (Hvor dog det lille Danmark er, med Hensyn til Almeen-Oplysnings Fremme, langt forud for det store Frankrig!) Franske Blade ville vide, at Østerrig staaer i Underhandling om at tage 10 Regimenter Schweitzer=Tropper i sin Tjeneste. Man mener, at de ville blive brugte til Garnisoner i Over-Jtalien.
Lolland-Falsters Stifts-Tidende, 1828-09-12
Den 23de f. M. døde paa sit Landsted Montrouge, i Nærheden af Paris, den berømte Stifter af Hjerneskallæren, Dr. Joh. Jos. Gall. Han opnaaede en Alder af 70 Aar og var født i Tiefenbruun, en Flække i det Würtembergske, hvor hans Fader var Kræmmer. Hertug Bernhard af Sachsen Weimar skal være bleven udnævnt til kongelig nederlandsk Over=Statholder i Ostindien.
Lolland-Falsters Stifts-Tidende, 1828-09-12
Et engelsk Blad giver de mange Dampmaskiner Skyld for det slette Veir.
Lolland-Falsters Stifts-Tidende, 1828-09-12
Sverrig overflødige Kornvarer maa i Aar aldeles told- og afgivtsfri udføres i svenske og norske Skibe til Norge.
Lolland-Falsters Stifts-Tidende, 1828-09-12
Ved Slutningen af Mai d. A. kom et ungt Menneske til Nürnberg. Hans Ledsager havde forladt ham udenfor Porten. Den Fremmede, som kaldes Kasper Hausser, medbragt, foruden sin usle Klædedragt, blot et Brev, der indeholdt Begjæring om, at gjøre ham til Cavallerist. Han talede meget maadeligt; men fik dog tilkjendegivet, at han indtil sin Afsendelse til Nürnberg havde tilbragt sin hele Ungdomstid i et snevert Kammer, kun sparsomt pleiet af et eneste Menneske, uden Ahnelse om en ydre Verden omkring sig. Hans Udseende er smukt, men hans Nervekraft synes at have lidt, ofte bemærkes hos ham en uvilkaarlig krampeagtig Trækning i Armene og Zittren i Hænderne. J de første Dage, han var i Nürnberg, græd han ofte bitterlig, og bad ethvert Menneske, der kom til ham, at vise ham hjem. Alt er fremmed for ham. For han blev nærmere underrettet, kaldte han hvert menneskeligt Væsen "Bua (Bube, Dreng). Et Speil i et Værelse paa Raadhuset frembragte hos ham alle de Virkninger, som man fortæller og Vilde. Knaldet af en Pidsk, ja endog et Repeteeruhrs Slag, forskrækkede ham. Lugten af Blomster gjorde et modbydeligt Jndtryk paa ham, og hans Smagsands forkaster alt Andet end Vand og Brød, som ubehageligt. Dette forunderlige Menneske, som af Nogle angives at være 16, af Andre henved 20 Aar gammel, kjender ingen anden Bestemmelse for en Mynt, end at hænge den paa de smaae Træheste, med hvilke han leger. Hans høieste Ønske er imidlertid at lære Alt og dernæst at blive viist hjem til sin ubekiendte Oppasser og Ernærer. Dette Ønske er dog et talende billed af Menneskelivet. Lære Alt, ville udforske Alt i Skabningens Gebeet, og længes efter at komme tilbage til det ubekiendte Hjem. Flere mene, at for dette actmæssige Phænomen maa en Forbrydelse ligge til Grund.
Lolland-Falsters Stifts-Tidende, 1828-09-12
Hertugen og Hertuginden af Lucca, som ere komne til Hamborg, agte at begive sig derfra til Kjøbenhavn. Dronningen af Danmark har foræret Componisten C. F. Müller i Berlin en skjøn Brillantring.
Lolland-Falsters Stifts-Tidende, 1828-09-12
Jndenlandsk. Ved den offentligt foretagne Trækning af det 81de kongelige kjøbenhavnske Classelotteries 4de Classe, blev der, overeensstemmende med Planen, Mandagen den 8de September udtrukket 13 Nummere, hvilke udkom i følgende Orden: No. 18. 93. 37. 134. 52. 89. Den heilbornske Bespiisningsanstalt er nu ogsaa i fuld Gang i Helsingøer, hvor den vil blive fortsat igjennem hele Vinteren.
Lolland-Falsters Stifts-Tidende, 1828-09-12
Odense, den 5te September. Efter de 3 sidste Dages Bulletiner er Hs. kongelige Høihed Prindsessens Helbredelse i ønskelig Tiltagende og Feberen vedbliver at være borte.
Lolland-Falsters Stifts-Tidende, 1828-09-12
Hs. kongelige Høihed Prinds-Gouverneuren var i Fredags paa en Jnspectionsreise i Kjerteminde, i Tirsdags i Nyborg og afreiste i Gaar Middags til Assens. J Onsdags Eftermiddag behagede det Høistsamme, som det patriotiske Selskabs Patron, naadigst at præsidere i en for samtlige dets Medlemmer berammet overordentlig Forsamling, og glæde maa det hver sand Fædrelandsven, at der ved denne Fyrstes nidkjære Omhu og vise Veiledning nu tør næres det Haab, at hiin patriotiske Forening med fornyet og virksommere Liv vil og kan fortsætte sin Virksomhed.
Lolland-Falsters Stifts-Tidende, 1828-09-12
Af det med Dags-Avisen følgende Halvark over det maanedlige Kirkenyt skulde man snart falde paa, at en Metamorphosis var foregaaet i Byens Frugtbarhed, da Antallet af de Døbte i August Maaned udgjør 129, eller omtrent det Halve af hele Aarets Beløb. Men Forundringen bortfalder, naar man veed, at det ene er en Følge af den ny Anordning og af de mange Børn, som vare holdte inden Kirke, saa vore Annaler neppe vil faae en lignende Døbe=Maaned at opvise som denne.
Lolland-Falsters Stifts-Tidende, 1828-09-12
Kjøbenhavns Børs-Cours, den 9de Septbr. Hamborg 2 M. - , a vista 212. - Spec. 215. Specier solgtes til 12 Mk. 14 1/2 s. - Bank-Disconto 4 Procent. - Norske Speciessedler pr. 100 Specier 154 a 154 1/2 Rbd. Sedler. Svenske Sedler pr. Rigsdaler Rigsgjæld 52 Rbs. Tegn. - 4 Procents kongelige Obligationer (uden Renter) 86 1/2 a 87 Rbd. Sedler. Dito Dito 81 1/2 a 82 i Banco. - Nationalbank-Obligationer (af Laanet 4de Februar 1820) 101 1/2 a 102 Rbd. r. S. Dito Dito 109 a 109 1/2 Rbd. Sedl. 4 Proc. uopsigelige Rigsbank=Obligationer, Renter pr. 6te Januar, 99 a 100 Rbd. r. S. - 6 Proc. norsk Laan ved Hambro & Søn 106 1/2 a 107 i Banco. 4 Proc. ny norske Obligationer ved Dito, lydende paa rede Sølv, 98 a 98 1/2 Rbd. r. S. 4 Proc. Dito Dito 96 a 96 1/2 i Banco. - Asiatiske Actier - Rbd. Sedl. 3 Proc. ny danske Obligationer 60 1/2 a 61 L. St. (1 L. Sterling beregnet til 14 Bancomark.)
Lolland-Falsters Stifts-Tidende, 1828-09-12
Bekjendtgjørelser. Da Dampskibet Caledonia for den øvrige Tid af denne Saison er bestemt til at afgaae fra Kjøbenhavn til Kiel de paafølgende Tirsdage om Morgenen Kl. 2, i Stedet for som hidtil Kl. 6, vil det som Følge heraf ankomme til Mellemstationerne paa Møen, Falster og Lolland tidligere end sædvanligt; hvisaarsag de Passagerer, som maatte ønske at reise med Dampskibet fra Øerne til Kiel, anmodes om behageligen at indfinde sig ved Coster paa Møen Tirsdag Formiddag Kl. 11 a 12, ved Gaabensee paa Falster samme Dags Efterm. Kl. 1 a 2, Kl. 5 a 6. ved Ravnsby paa Lolland, Damppaketfartens Comptoir i Kjøbenhavn, den 9de September 1828.
Lolland-Falsters Stifts-Tidende, 1828-09-12
J Medhold af Placaten af 30te Juli d. A., indeholdende Tillæg og nærmere Bestemmelser ved Told- og Consumtions-Forordningen af 1ste Februar 1797, er det District omkring Saxkjøbing Kjøbstæd, hvori ingen consumtionsbare eller toldpligtige Vare uden Passeerseddel maa føres paa andre Veie end de, der fore til Byens offentlige Adgange, afsat saaledes: Udenfor Byens østre Bom følges som Grændse Aaløbet i Nord forbi Lillemarksjorderne indtil det Skjel hegn, som mellem Byens Jorder og Steenstrupgaards Marker støder til Aaen. Derfra følges i Vester og Sønder berørte Skjelhegn mellem Byens og Grevskabet Hardenbergs Jorder, tvers over Hovedlandeveien og rundt om, saavidt det gaaer, indtil den mindre Landevei til Nysted, ved Byens søndre Side. Her fortsættes Grændselinien paa den anden Side af Veien ved Hegnet omkring Saxemark og imod Rørbek og ved Hegnet mellem Nørbeks Marker og Enge ud til Rørbeks Smede, hvorfra Hovedlandeveien udgjør Grændselinien hen til Aaen udenfor Øster-Bom, hvorfra man er gaaet ud. Dette bekjendtgjøres herved, til alle Vedkommendes Efterretning. Saxkjøbing, den 7de September 1828. P. Schougaard, C. A. Møller, Told- og Consumtions-Jnspecteur. const. Byfoged.
Lolland-Falsters Stifts-Tidende, 1828-09-12
Auctioner. Efter passeret Dom og Jndførsel, bliver den Rasmus Mikkelsen tilhørende Parcel af Arvefæstegaarden Nørregaard i Alminde, ansat til contribuabelt Hartkorn 1 Skpe. 1 Fdk. 1/4 Alb., med det paa den opførte Huus paa 12 Fag, samt den ham ligeledes tilhørende Andeel af Parcellen No. 2 af Hovedgaarden Baades gaard, ansat til contribuabelt Hartkorn 1 Tdr. 2 Skpr. 1 7/5 Alb., bortsolgte ved trende offentlige Auctioner, som afholdes paa denne Byes Raadstue: Torsdagen den 16de October d. A.) Formiddag Kl. Torsdagen den 30te October d. A.) 10 Torsdagen den 13de Novbr. d. A.) Conditionerne ville forinden Auctionerne kunne erholdes til Eftersyn hos Forvalter Møller paa Baadesgaard. Hvilket herved bekjendtgjøres, saavel, i Overeensstemmelse med Forordn. 22de April 1817, til Panthavernes som til de Lysthavendes Efterretning. Nakskov, den 11te September 1828. Pontoppidan.
Lolland-Falsters Stifts-Tidende, 1828-09-12
Onsdagen den 17de dennes, Formiddag Kl. 10, bliver ved offentlig Auction paa denne Byes Raadstue bortsolgt afdøde Byfoged Grønbergs Stervboes samtlige Løsøre og Effecter, saasom: en Birketræes Sopha og 12 Stole, adskillige Borde, en Skriverpult, endeel nyt Kjøkkentøi, Sengesteder og Sengeklæder, Gangklæder og Linned, nogle store Reoler, endeel juridiske og andre Bøger, med Mere. Vederheftige Kjøbere gives Credit i 6 Uger. Saxkjøbing Byfoged-Contoir, den 10de September C. A. Møller, const.
Lolland-Falsters Stifts-Tidende, 1828-09-12
Forpagtnings-Auction. Avlsgaarden Blegholm under Grevskabet Langeland, dens Avling og Hollænderi, bliver Tirsdagen den 23de September næstkommende, om Formiddagen Kl. 11, ved Auction i Tranekjær Birketingshuus opbuden til ny Bortforpagtning paa 8 Aar, fra 1ste Mai 1829. at regne. Gaarden, som er beliggende omtrent 1 Miil norden for Rudkjøbing, staaer for ufrit Hartkorn Ager og Eng 25 Tdr. 7 Skpr. 2 Fdk. 2 Alb., Skovskyld 5 Skpr. 2 Alb., med et Areal af circa 220 Tdr. Land. Af Besætning overleveres Forpagteren 40 Køer og 1 Tyr samt af Sædekorn 22 Tdr. Rug, 30 Tdr. Byg og 32 Tdr. 6 Skpr. Havre, ligesom ham aarlig udvises Tørveskiær til 70 Læs og Bøgebrændsel til 12 Læs, gratis. Under Forpagtningen oppebæres 2 Parter Korntiende af circa 190 Tønder Hartkorn. Conditionerne ere 8 Dage forinden Auctionen til Eftersyn paa Gjæstgiverstedet her i Byen. Tranekiær, den 5te September 1828. Bojesen.
Lolland-Falsters Stifts-Tidende, 1828-09-12
Jndkaldelser.
Lolland-Falsters Stifts-Tidende, 1828-09-12
Ved Proclama, som er læst inden Saxkjøbing Byting og vorder læst inden den kongelige Landsover- samt Hof- og Stadsret, ere samtlige Creditorer i afgangne By- og Herredsfoged samt Birkedommer Ole Grøn bergs Stervbo her i Byen indkaldte med lovligt 12 Ugers Varsel, til at anmelde og beviisliggjøre deres Fordringer for Skifteretten. Ligeledes ere den Afdødes Arvinger indkaldte med Aar og Dags Varsel, til at anmelde og legitimere deres Arveret; hvilket herved endvidere bekjendtgjøres. Saxkjøbing Byfoged-Contoir, den 10de September C. A. Møller, const.
Lolland-Falsters Stifts-Tidende, 1828-09-12
Creditorerne i Stervboet efter den her i Byen ved Døden afgangne Muurmester Jørgen Jacobsen indkaldes herved, i Følge Pl. 26de October 1792, med 12 Ugers Varsel, til for os at anmelde og beviisliggjøre deres Fordringer. Nakskovs Skifteret, den 11te September 1828. Pontoppidan. Schwensen.
Lolland-Falsters Stifts-Tidende, 1828-09-12
Creditorerne i Stervboet efter den her i Byen ved Døden afgangne Skorsteensfeier Jørgen Hendrik Linow indkaldes herved, i Følge Pl. 226de October 1792, med 12 Ugers Varsel, til for os at anmelde og beviisliggjøre deres Fordringer. Nakskovs Skifteret, den 11te September 1828. Pontoppidan. Schwensen.
Lolland-Falsters Stifts-Tidende, 1828-09-12
Creditorerne i Stervboet efter afgangne Skytte Christian Frederik Wildt ved Corselitze indkaldes herved, med 12 Ugers Varsel, til at anmelde deres Fordringer paa samme for undertegnede comitteret Skifteforvalter. Corselitze, den 3die September 1828. P. Andersen.
Lolland-Falsters Stifts-Tidende, 1828-09-16
Lollands og Falsters Stifts Kongelig alene privilegerede. Addressecontoirs Efterretninger.
Lolland-Falsters Stifts-Tidende, 1828-09-16
Bordesouset, Toogtyvende Aargang. Nummer 74. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1828-09-16
Udenlandsk. Russisk-tyrkiske Anliggender. Det skal være de russiske Høistcommanderende paalagt, i hvad det end maatte koste, at tage Varna. J Bucharest meentes den 20de August, at Fæstningens Bombardement var begyndt fra Land- og Søsiden. Fyrst Mentschikow ventede Forstærkninger og lavede sig til en Storm, som vist vil koste Blod, da Tyrkerne have i Varna en Besætning af 20,000 Mand, foruden Jndvaanerne. Da Havnen er stærkt befæstet og Flaaden har ondt ved at nærme sig, maa alle Operationer imod Pladsen foregaae fra Landsiden. Keiseren agtede at indtræffe i sit Hovedqvarteer, Basardschik, henimod den 25de August De russiske Forskandsninger for Schumla vare, som man hører, allerede færdige i Midten af August. Samme Tid skulle Artilleriet være ført ind i Batterierne. Man mener, at Keiseren selv begiver sig til den Armee, som er bestemt til at gaae imod Adrianopel, medens General Witteenstein leder Beleiringen af SchumlaVed disse Efterretningers Afgang fra Bucharest, var ikkuns een Communicationsvei fri imellem Schumla og Adrianopel; men Russerne havde, for ogsaa at sætte sig fast paa denne Vei, i nogle Dage uafbrudt været i Fægtning med Tyrkerne. Natten imellem den 7de og 8de August tog nogle russiske Rofartøier 14 Skibe, 2 udrustede Barcasser, 5 Kanoner, en Mængde Krigsforraad og 45 Fanger lige under Batterierne ved Schumla.
Lolland-Falsters Stifts-Tidende, 1828-09-16
- Aarsagen til Keiser Nicolaus's Tilbagereise til Odessa angives at være, at fjerne de fremmede Ministre fra Krigs-Skuepladsen.